   ممبئي (اسپورٽس نيوز) ڀارتي ڪرڪيٽ ٽيم جي ڪپتان ورات ڪوهلي ۽ روهت شرما وچ ۾ اختلاف چوٽ چڙهي ويا آهن ۽ روهت شرما، ورات ڪوهلي جي گهرواري انوشڪا شرما کي به سوشل ميڊيا تي ان فالو ڪري ڇڏيو، هو ان کان اڳ ڪپتان سان به ائين ڪري چڪو آهي. جيتوڻيڪ انسٽاگرام تي ڪوهلي روهت کي ته فالو ڪري رهيو آهي پر گهرواري رتيڪا ساجدي کي فالو نٿو ڪري، جڏهن ته انوشڪا پاڻ روهت ۽ سندس گهرواري ٻنهي کي فالو ناهي ڪندي. ڪپتان ۽ نائب ڪپتان ۾ اختلافن جون خبرون اڳ به اينديون رهيون آهن، جڏهن ته هاڻ انهن ۾ سختي اچي وئي آهي. هڪ سينيئر رانديگر طرفان ورلڊ ڪپ طور منظور ڪيل مدي کان وڌيڪ پنهنجي گهرواري کي گڏ رکڻ جو معاملو پڻ ان ئي سان ڳنڍيو پيو وڃي ۽ رانديگرن جي ٻن ڌڙن ۾ ورهائجڻ جا پڻ اطلاع آهن. ٻئي پاسي بي سي سي آءِ جي ڪميٽي آف ايڊمنسٽريٽرز جي سربراهه ونود راءِ هڪ ڀيرو ٻيهر ٽيم ۾ اختلافن جون خبرون رد ڪيون آهن.